KOMENTE DHE REKOMANDIME 

MBI RAPORTIN E MONITORIMIT PËR 4MUJORIN E VITIT 2026, 
PËR MINISTRINË E EKONOMISË DHE INOVACIONIT 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Ekonomisë dhe Inovacionit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, përgatit dhe zbaton politikat e qeverisë në fushën makro‑ dhe mikroekonomike, të tregtisë, industrisë dhe sipërmarrjes, me synim garantimin e një rritjeje ekonomike të qëndrueshme. Këto politika fokusohen në zhvillimin e industrisë, tregtisë, inovacionit dhe teknologjisë, stimulimin e aktiviteteve inovative dhe mbështetjen e startup-eve, si dhe në rritjen e produktivitetit ekonomik dhe institucional. Një drejtim i rëndësishëm është gjithashtu përmirësimi i cilësisë dhe aksesit në shërbimet publike, avancimi i digjitalizimit dhe qeverisjes elektronike, si dhe garantimi i punësimit të denjë, arsimit dhe formimit profesional, në funksion të përmirësimit të jetesës dhe zhvillimit ekonomiko‑social të vendit.  
Ministria e Ekonomisë dhe Inovacionit për 4 mujorin e vitit 2026, ka administruar dhe menaxhuar fondet publike sipas nëntë programeve të miratuara, në përputhje me fushën e përgjegjësisë shtetërore të përcaktuar me Vendimin e Këshillit të Ministrave nr. 516, datë 25.09.2025, dhe konkretisht për:
1. Programi “Planifikim Menaxhim Administrim”

2. Programi “Mbështetje për Inovacion dhe Teknologji”

3. Programi “Mbështetje për Zhvillim Ekonomik”
4. Programi “Mbështetje per Mbikq. e Tregut, Infrast. e Ciles. dhe Pron. Industr.

5. Programi “Sigurimi Shoqëror”
6. Program “Tregu i Punës”
7. Programi”Inspektimi në Punë”
8. Programi “Arsimi i  Mesëm (profesional)”
9. Programi “Strehimi”
Si vijon paraqitet performanca e produkteve sipas programeve, duke reflektuar nivelin e realizimit të treguesve dhe kontributin e tyre në arritjen e objektivave të përcaktuara për vitin 2026:

Programi “Mbështetje për Zhvillim Ekonomik”, ka për qëllim t'i shërbejë krijimit të një klime pozitive për zhvillimin e biznesit, për krijimin e vendeve të reja të punës, reduktimit të informalitetit në ekonomi, krijimit të një mjedisi konkurrues për zhvillimin e investimeve, krijimit të kushteve të barabarta për konkurrencë si dhe një treg të sigurtë për konsumatorin, përmirësimin e cilësisë së menaxhimit dhe performancës ekonomike të shoqërive tregtare, krijimit të një sistemi që garanton realizimin e detyrimeve kontraktore ndërmjet bizneseve.
Në këtë program janë planifikuar dhe administruar fondet për disa institucione, përkatësisht: Agjencinë Shqiptare të Zhvillimit të Investimeve, Agjencinë e Trajtimit të Koncensioneve, Qendren Kombëtare të Biznesit, edhe Sekretariatin Teknik të Këshillit Ekonomik Kombëtar. Në total, për 4 mujorin e vitit 2026, fondet e realizuara në këtë program janë në masën 116 milionë lekë, rreth 22% e planit të miratuar.
Në arritjen e qëllimit dhe objektivave të programit, kanë kontrubuar raealizimi i produkteve si më poshtë: 
· 47,225 shërbime të ofruara për bizneset sipas sistemit të Rregjistrimit të biznesit, me kosto faktike 42.7 milionë lekë.
· 4,472 shërbime të ofruara për bizneset sipas sistemit të Rregjistrimit të licencave, me kosto faktike 3.5 milionë lekë.
· 16 aktivitete të realizuara për promovimin e Shqipërisë së destinacion investimesh/kujdesi ndaj investitorëve, me kosto faktike 44.6 milionë lekë.
· Kryerja e 5 takimeve për studime fizibiliteti për kontratat Koncesionare/PPP, me kosto faktike 8 milionë lekë.
· Gjatë 4-mujorit të vitit 2026 janë shpallur thirrjet për aplikim në kuadër të skemës së granteve për mbështetjen e ndërmarrjeve të vogla dhe të mesme. Realizimi i këtij produkti pritet të materializohet gjatë periudhës në vijim, pasi lidhet me përfundimin e procedurave përkatëse të vlerësimit dhe përzgjedhjes së përfituesve deri në shpalljen e fituesve të skemës.
Programi “Mbështetje për Inovacion dhe Teknologji” ka si qëllim, promovimin dhe nxitjen e inovacionit në Administratën Publike dhe në Shqipëri. Fondet e realizuara në këtë program, përgjatë 4 mujorit të parë të vitit 2026,  janë në masën 56 milionë lekë, ose rreth 10% e planit të miratuar.
Gjatë vitit 2026, objektivi i politikës së këtij programi për“Organizimin dhe koordinimin e iniciativave, programeve dhe aktiviteteve në fushën e inovacionit”, është realizuar nëpërmjet produkteve si më poshtë:

· Janë realizuar 40 takime për përmirësimin e klimës së biznesit, apo 57% e sasisë së planifikuar, me një kosto faktike prej 7.6 milionë lekë.
· Janë zbatuar 2 shërbime dhe procese inovatore, apo 15% e sasisë së planifikuar, me kosto faktike 48 milionë lekë. 
· Gjatë 4-mujorit të vitit 2026 janë shpallur thirrjet për aplikim në kuadër të skemës për mbështetjen e startup-eve. Realizimi i këtij produkti pritet të materializohet gjatë periudhës në vijim, pasi lidhet me përfundimin e procedurave përkatëse të vlerësimit dhe përzgjedhjes së përfituesve deri në shpalljen e fituesve të skemës.

Programi “Mbështetje për Mbikqyrjen Tregut, Infrastruktura Cilësisë & Pronësia Industriale”, ka si objektiv zbatimin e kërkesave ligjore nëpërmjet vlerësimit të konformitetit, sigurisë së produkteve jo ushqimore, të drejtës të pronësisë Industriale dhe verifikimit të instrumentave ligjërisht të kontrolluar, duke garantuar mbrojtjen e konsumatorit.
Në këtë program, gjatë vitit 2026, janë planifikuar dhe administruar fondet për katër institucione, përkatësisht: Drejtoria e Përgjithshme e Metrologjisë, Inspektorati Shtetëror i Mbikëqyrjes së Tregut, Drejtoria e Përgjithshme e Standardizimit, dhe Drejtoria e Përgjithshme e Akreditimit. Fondet e realizuara në këtë program, përgjatë 4 mujorit të parë të vitit 2026, janë në masën 134 milionë lekë, ose rreth 31% e buxhetit të miratuar.
Përgjatë 4 mujorit të vitit 2026, për arritjen e këtij objektivi kanë kontribuar disa produkte, realizimi i të cilëve paraqitet si më poshtë:

· Janë kryer 12,234 shërbime kalibrimi dhe verifikimi të mjeteve matëse, apo 30% e sasisë së planifikuar, me kosto faktike 47 milionë lekë.
· Janë kryer pagesa për 4 organizata ndërkombëtare (Anëtarë me te drejta te plota ne organizata ndërkombëtarë EUROMED, BIPM, WELMEC, OIML, IMECO), me kosto 2 milionë lekë.
· Janë kyer rreth 2,453 inspektime për mbikëqyrjen e tregut në të gjithë territorin e vendit, apo 70% e sasisë së planifikuar, me kosto 48 milionë lekë.
· Janë adoptura 158 standarte evropiane dhe ndërkombëtare te adaptuara, miratuara si SSH, apo 7% e sasisë së planifikuar, me kosto faktike 19.6 milionë lekë.
· Janë njohur 39 Certifikata akreditimi në nivel ndërkombetar, apo 45% e sasisë së planifikuar, me kosto faktike 17.8 milionë lekë.
Programi “Sigurimi Shoqëror”, ka si synim mbulimin me elementë të sigurimeve shoqërore, i gjithë popullsisë së vendit e i rezidentëve ekonomikisht aktiv dhe akordimi për këta persona i përfitimeve pensionale, përfitime në rast sëmundje, në rast të aksidentit në punë, në rast barrëlindje, përfitime suplementare apo nga programe të veçanta të Qeverise, në momentin e lindjes së  të drejtës dhe nevojës për ato. Për 4 mujorin e vitit 2026, fondet e akorduara në këtë program janë realizuar në nvelin 31% kundrejt planit vjetor, me një vlerë faktike prej rreth 8.75 miliardë lekë. Realizimi i produkteve kryesore për këtë program paraqitet si më poshtë: 
· 14,953 Përfitime të llogaritura dhe shpërndara për kompensime për "Trajtim i vecantë i punonjësve të nëntokës", me një kosto faktike  rreth 203 milionë lekë.
· 307 Përfitime të llogaritura dhe shpërndara për kompensime mbi statusin "Dëshmor i Atdheut", me kosto faktike 6 milionë lekë.
· 1 101 Përfitues dhe pagesa të llogaritura e të shpërndara për sigurimin suplementar të personave me statusin "Profesor”, me një kosto faktike 50 milionë lekë. 
· 10,326 Përfitime të llogaritura dhe shpërndara për sigurimin suplementar të ish policeve, me një kosto faktike 2.9 milionë lekë.
· 1,957 Përfitues dhe pagesa të llogaritura e shpërndara për sigurimin suplementar për persona me statusin "Metalurg", me një kosto faktike 15 milionë lekë.
· 10,289 Përfitime dhe pagesa të llogaritura dhe shpërndara për sigurimin suplementar për persona nën statusin "Naftëtar",  me një kosto faktike 148 milionë lekë.
· Përfitime të llogaritura dhe shpërndara për kompensime për të ardhurat e pensionistëve, me kosto faktike 997 milionë lekë.
· Përfitime të llogaritura dhe shpërndara për programin e Kompensimit të Çmimeve, me  kosto faktike 1.36 milardë lekë.
· Transfertë buxhetore për të mbuluar diferencën midis të ardhurave dhe shpenzimeve të skemës së pensioneve publike, me një kosto faktike 4.5 miliard lekë.
Programi “Tregu i Punës” ka si objektiv përmirësimin e shërbimeve të punësimit nëpërmjet rritjes së numrit të ndërmjetësimeve, këshillimeve dhe orientimit për karrierë, targetimi i grupeve në nevojë të të papunëve, përshtatja e kurseve të formimit profesional me kërkesat e tregut të punës, përmirësimi i sistemit të menaxhimit të migrimit, sipas standarteve të BE. Gjatë 4 mujorit të vitit 2026, shpenzimet korrente në këtë program janë realizuar në masën 23% të buxhetit të vjetor. 
Për arritjen e këtij objektivi, janë realizuar produktet me të dhënat si më poshtë:

· Janë realizuar 5,540 ndërmjetësime edhe punësime për punëkërkues të papunë të realizuara nga Zyrat e Punesimit AKPA, ose 24% e sasisë së planifikuar, me kosto faktike 163 milionë lekë.

· Janë  trajtuar 2,800 persona me pagesë papunësie, ose 100% e sasisë së planifikuar, me kosto faktike prej 288 milionë lekë.

· Janë trajnuar rreth 4,496 persona në qendrat e formimit profesional, ose 34% e sasisë së planifikuar, me kosto faktike 129 milionë lekë.

· Janë realizuar gjithsej 9,984 leje pune për të huajt, evidenca statistikore, financiare, procedura prokurimi etj, ose 100% e saisë së planifikuar, me kosto faktike 51 milionë lekë.

· Kanë përfituar 354 të rinj nga nisma “Garancia Rinore”, ose 58% e sasisë së planifikuar,  me kosto faktike 76 milionë lekë.
· Janë trajnuar gjithsej 1,959 të punësuar nëpërmjet pjesëmarrjes në programet e nxitjes së punësimit, ose 97% e sasisë së planifikuar, me kosto faktike 335 milionë lekë. 

· Janë trajnuar 61 kursantë në formimin profesional për programin e kodimit, ose 10% e sasisë së planfikuar, me kosto faktike 6.3 milionë lekë. 
Objektivi kryesor i programit “Inspektimi në punë”, është që nëpërmjet inspektimit të punës të synohet realizimi i procesit të inspektimit, promovimit të një kulture parandaluese për kushtet e sigurisë dhe shëndetit në vendin e punës si dhe të qasjes së një pune të siguruar nga ana shoqërore e shëndetësore. Për këtë program, realizimi faktik i fondeve të akorduara paraqitet në vleren 81 milionë lekë, 27% e planit të miratuar për vitin 2026.
Gjatë 4 mujorit të vitit 2026, janë realizuar 3,427 Inspektime nga ISHPSHSH, me kosto faktike 81 milionë lekë.
Programi “Arsimi i mesëm profesional” ka si qëllimi kryesorë, zhvillimin e  një sistemi të arsimit dhe formimit profesional, që garanton arsim dhe formim profesional cilësor dhe gjithëpërfshirës nëpërmjet:
· Optimizmit të rrjetit të ofruesve, diversifikimi i ofertës  për rritjen e aksesit ne AFP;

· Rritjes se investimeve  në sistemin e AFP, Ngritjes së sistemit të kualifikimit dhe trajnimit të vazhduar të mësuesve dhe instruktoreve të AFP-së;

· Forcimit të lidhjeve me biznesin nëpërmjet  të nxënit në vendin e punës (praktika, skema e çirakërisë etj.)

Fondet e parashikuara për programin e “Arsimit të mesëm profesional”, sipas planit vjetor arrinë vlerën e rreth 3.8 miliardë lekë, ndërsa realizimi faktik për 4M 2026 arrinë vleren e 986 milionë lekë, apo 20% kundrejt planit. Shpeznimet korrente janë realizuar në masën 28% të planit, ndërkohë, shpenzimet kapitale paraqiten me një realizim prej rreth 1% të planit vjetor.

Produktet kryesore të realizuara gjatë 4M 2026 paraqiten si më poshtë:

· 16,080 nxënës kanë ndjekur shkollat e arsimit profesional, prej të cilëve 2,798 vjaza, me kosto faktike 902 milionë lekë.

· 776 nxënës që ndjekin AMP, kanë përfituar bursa, me kosto faktike 51 milionë lekë.

· Janë hartuar 27 skeletkurrikula dhe programe të kurseve të unifikuara dhe materiale mësimore, ose 38% e sasisë së planifikuar,  me kosto faktike 3.2 milionë lekë.

· Janë hartuar dhe miratuar 20 standarte profesionesh dhe kualifikimesh, ose 32% e sasisë së planifikuar, me kosto faktike 4.6 mln lekë.
· Janë mbështetur 41 ofrues të AFP-së për garantimin e standateve të cilësisë, me një kosto faktike prej 3.6 milionë lekë.
· Janë trajnuar dhe atestuar 140 mësues, ose 93% e sasisë së planifikuar, me kosto faktike 8.8 milionë lekë.
Programi “Strehimi” ka si objektiv të sigurojë strehim të përshtatshëm e të përballueshëm për individë e familje që nuk përballojnë dot kostot e tregut të banesave.
Objektivi i programit është të sigurojë, deri në vitin 2030, strehim të përshtatshëm e të përballueshëm për rreth 35,0000 individëve/familjeve që kanë aplikuar për strehim dhe që nuk përballojnë dot kostot e tregut të banesave. Për realizimin e këtij objektivi, në total, gjatë 4M 2026 u shpenzuan 76 milionë lekë, ose 6% për qind e buxhetit të miratuar.  

Në përputhje me objektivat e programit të strehimit, ndër produktet kryesore të realizuara gjatë këtij viti evidentohet si më poshtë:
·  5,800 familje kanë përfituar nga subvencionimi i interesave për kreditë ekzistuese, në vlerën 76 milionë lekë.  

· 146 familje kanë përfituar subvencionim të interesave për kredi të reja me vlerën 357 mijë lekë.

II. Karakteristika kryesore të performancës së shpenzimeve”.
Në fund të 4M të vitit 2026, situata në lidhje me realizimin e shpenzimeve të buxhetit sipas programeve, paraqitet si më poshtë:

Tabela mbi realizimin e shpenzimeve sipas programeve (në mijë lekë):
Gjatë 4M të vitit 2026, Ministria e Ekonomisë dhe Inovacionit ka realizuar shpenzime buxhetore në vlerën totale 11,440,321 mijë lekë, kundrejt një plani vjetor të rishikuar prej 41,716,909 mijë lekësh, duke shënuar një nivel realizimi prej 27% për periudhën. Në tërësi, të dhënat tregojnë një nivel të mirë të realizimit të fondeve buxhetore për këtë periudhë.
Struktura e shpenzimeve dominohet nga programi “Sigurimet Shoqërore”, i cili përfaqëson 77% të totalit të shpenzimeve faktike dhe është realizuar në masën 31% kundrejt planit të vjetor. Ky nivel realizimi evidenton stabilitetin dhe përparësinë e këtij programi në politikat publike të ministrisë. 

Programet “Mbështetje për Mbikëqyrjen e Tregut, Infrastruktura e Cilësisë dhe Pronësia Industriale”,“Planifikimi, Menaxhimi dhe Administrimi” dhe “Inspektimi në Punë” paraqesin nivelet më të larta të realizimit, përkatësisht 31.2%, 29.8% dhe 27.4% të planit vjetor të miruar, duke reflektuar një ecuri të qëndrueshme të shpenzimeve korente dhe funksionimit të strukturave institucionale.
Ndërkohë, programet “Mbështetje për Inovacion dhe Teknologji”, “Strehimi”, “Arsimi i Mesëm Profesional” dhe “Tregu i Punës” paraqesin nivele më të ulëta realizimi, respektivisht 10%, 6%, 20% dhe 22% të planit vjetor. Kjo ecuri lidhet kryesisht me nivelin shumë të ulët të realizimit të investimeve kapitale, pasi një pjesë e konsiderueshme e projekteve vijojnë të jenë në faza përgatitore ose procedurale, të lidhura me përgatitjen e dokumentacionit teknik, zhvillimin e procedurave të prokurimit, marrjen e miratimeve përkatëse dhe finalizimin e kontratave.
Gjithashtu, në programin“Mbështetje për Inovacion dhe Teknologji”, realizimi ndikohet edhe nga periudha e zhvillimit të thirrjeve dhe procesit të përzgjedhjes e disbursimit të granteve për startup-et, ndërsa në programin“Arsimi i Mesëm Profesional” ecuria e shpenzimeve ndikohet nga periudha e fillimit të vitit akademik/shkollor, përfshirë bursat, tekstet mësimore dhe investimet në institucionet arsimore. Po ashtu, në programin“Strehimi”, realizimi lidhet me transferimin e fondeve dhe dokumentacionin e paraqitur nga njësitë e qeverisjes vendore.
Përsa i përket realizimit sipas, klasifikimit ekonomik (artikujve), tabela më poshtë paraqet një pasqyrë të realizimit të tyre.
Shpenzimet korrente përbëjnë pjesën dominuese të shpenzimeve totale, me 11,416,611 mijë lekë ose 99.8% të totalit të shpenzimeve faktike. Kundrejt planit të rishikuar, ky grup shpenzimesh është realizuar në masën 29% ndaj planit të miratuar.
Zërin kryesor e zënë transfertat korente të brendshme, të cilat përfaqësojnë 77% të totalit të shpenzimeve faktike dhe janë realizuar në masën 31% të planit vjetor. Gjithashtu, shpenzimet për personelin paraqesin një ritëm të qëndrueshëm realizimi, ku pagat dhe kontributet e sigurimeve shoqërore janë realizuar përkatësisht në masën 31% të planit vjetor. Nga ana tjetër, subvencionet paraqesin nivelin më të lartë të realizimit ndër zërat korentë, me 36% ndaj planit fillestar dhe 29% ndaj planit të rishikuar, ndërsa transfertat për buxhetet familjare dhe individë rezultojnë me realizim 14%. 

Tabela mbi realizimin e shpenzimeve sipas klasifikimit ekonomik (në mijë lekë):   

Shpenzimet kapitale paraqiten në nivel shumë të ulët realizimi, me vetëm 24.7 milionë lekë ose rreth 1% të planit vjetor, si për financimin e brendshëm ashtu edhe për atë të huaj. Kjo ecuri lidhet kryesisht me faktin se një pjesë e konsiderueshme e projekteve të investimeve ndodhen ende në fazat e përgatitjes së dokumentacionit teknik, zhvillimit të procedurave të prokurimit, marrjes së miratimeve përkatëse dhe lidhjes së kontratave, ndërsa efektet financiare të tyre pritet të materializohen në muajt në vijim.
Numri faktik i punonjësve rezulton 2,979 kundrejt 3,167 të planifikuar duke reflektuar praninë e vendeve vakante në strukturat e ministrisë dhe institucioneve të varësisë, faktor që ka ndikuar në nivelin e realizimit të fondeve për paga dhe kontribute. 
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie, situata në lidhje me ndryshimet në planifikim përfshirë këtu, buxhetin fillestar dhe buxhetin me ndryshimet, të ndodhura gjatë vitit 2026, paraqitet në tabelën e mësipërme. Këto ndryshime përfaqësojnë ndryshimet e planit të buxhetit nga, akordimi i fondit të veçantë shtesë, ne vlerën 9 milionë lekë.
IV. Të ardhurat jashtë limitit: 

Nga të dhënat e SIFQ dhe raportimi, kostatojmë se për vitin 2026 për programet e kësaj ministrie janë realizuar të ardhura jashtë limitit në masën 16.7 milionë lekë.
V. Komente dhe rekomandime 
· Të dhënat dhe anekset raportuara në raportin e monitorimit, janë sipas formateve të përcaktuara në Udhëzimin nr. 14, datë 30.05.2023, “Për procedurat standarte të monitorimit të buxhetit në njësitë e Qeverisjes Qendrore”.
· Relacioni paraqet informacion të detajuar mbi realizimin e shpenzimeve sipas programeve buxhetore dhe klasifikimit ekonomik, duke mundësuar analizimin e ecurisë së zbatimit të buxhetit në nivel programi dhe institucioni.
· Janë identifikuar faktorët kryesorë që kanë ndikuar në realizimin dhe mosrealizimin e fondeve, veçanërisht për investimet kapitale, duke evidentuar problematikat procedurale dhe administrative që ndikojnë në ecurinë e projekteve.
· Është paraqitur informacion lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të punonjësve, në nivel ministrie si dhe jane dhënë shpjegimet përkatëse mbi devijimin e nr.faktik nga ai i planikifkuar.
· Janë evidentuar shpenzimet nga të ardhurat jashtë limitit.
· Lidhur me përmirësimin e cilësisë së përmbajtjes së raportit të monitorimit rekomandojmë:

· Relacioni mbetet kryesisht përshkrues dhe në disa raste mungon analiza e devijimeve ndërmjet planit dhe realizimit, veçanërisht për programet me realizim të ulët si Strehimi, Inovacioni dhe Teknologjia, Arsimi Profesional dhe Tregu i Punës. Nuk jepet një analizë e plotë e faktorëve që kanë ndikuar në mosrealizimin e fondeve sipas produkteve dhe projekteve kryesore.
· Për programet që përfshijnë grante, subvencione dhe skema mbështetëse, mungon një analizë më e plotë e ecurisë së proceseve të aplikimit, vlerësimit dhe disbursimit, si dhe ndikimi që këto procese kanë në nivelin e realizimit financiar për periudhën raportuese.
VI. Publikimi 

Raporti i Monitorimit për 4M 2026, është publikuar në faqen zyrtare të Ministrisë së Ekonomisë dhe Inovacionit.
Link: https://ekonomia.gov.al/raport-vjetor-per-zbatimin-e-buxhetit-dhe-anekset-2/
